**Segirezza en chasa**

Accidents na pon ins betg adina evitar. Cun bunas mesiras da segirezza pudais Vus dentant porscher bler, per che Voss uffant possia far en moda segira e nunblessà exploraziuns.[[1]](#footnote-1)

**En tut l'abitaziun**

[ ]  Segirar bischlas cun adapters

[ ]  Betg laschar pender giu cabels electrics e sche pussaivel als metter bain en salv

[ ]  Plazzar funds antiglischnants sut tarpuns movibels

[ ]  Segirar las curunas vi da las paraids

[ ]  Tegnair en salv en moda segira per uffants ils meds da nettegiar, ils medicaments, ils zulprins e.u.v.

[ ]  Plazzar arretaziuns da fanestras

[ ]  Na metter naginas sutgas, nagins canapés, naginas chistas ubain nagins objects sumegliants – che servan sco agids da raiver – davant las fanestras e davant las spundas dals balcuns.

[ ]  Betg laschar uffants sulets en stanzas cun fanestras u cun portas da balcun avertas

[ ]  Cuvrir urs gizs

[ ]  Plazzar giatters da protecziun sisum e giudim las stgalas

[ ]  Postar las plantas da tissi en moda inaccessibla

[ ]  Betg laschar enturn battarias radundas

[ ]  Fixar las curunas cun struvas vi da las paraids

**Cuschina**

[ ]  Plazzar giatters da protecziun da platta

[ ]  Tegnair en salv en moda inaccessibla cuntels, forschs e.u.v.

[ ]  Metter las padellas sin la platta cun il manetsch enavos

**Bogn**

[ ]  Betg laschar l'uffant, tut tenor la vegliadetgna, ord egl en la bognera

[ ]  Betg laschar l'uffant ord egl sin la maisa da far sitg

**Chombra d'uffants**

[ ]  Nagins plimatschs, nagins pulstrads da chau, naginas pels-nursa, naginas maschas u naginas faschas en il letg da pops

[ ]  Duvrar satg da durmir empè da cuverta

[ ]  Deponer giugarets, uschia che l'uffant na sto betg raiver per als cuntanscher

**Tar lavurs dal tegnairchasa**

[ ]  Metter davent en moda inaccessibla il fier da stirar per sfradentar

[ ]  Meds da nettegiar e barschun da tualetta na dastgan betg esser cuntanschibels

1. La survista s'orientescha a la glista da controlla da swissmom.ch (<https://www.swissmom.ch/checklisten/liste/sicherheit-im-haus/>) sco era al Post da consultaziun per la prevenziun d'accidents ouups.ch (<https://www.bfu.ch/media/hfoihklb/ouups_ausgabe_4_de.pdf>) [↑](#footnote-ref-1)